CELEX: C2007/170/18
Language: et
Date: 2007-07-21 00:00:00
Title: Kohtuasi C-228/07: Eelotsusetaotlus, mille esitas Verwaltungsgerichtshof (Austria) 9. mail 2007  — Jörn Petersen versus Arbeitsmarktservice Niederösterreich

21.7.2007   
            
            
               ET
            
            
               Euroopa Liidu Teataja
            
            
               C 170/10
            
         Eelotsusetaotlus, mille esitas Verwaltungsgerichtshof (Austria) 9. mail 2007 — Jörn Petersen versus Arbeitsmarktservice Niederösterreich
   (Kohtuasi C-228/07)
   (2007/C 170/18)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof
   Põhikohtuasja pooled
   
      Hageja: Jörn Petersen
   
      Kostja: Arbeitsmarktservice Niederösterreich
   Eelotsuse küsimused
   
               1.
            
            
               Kas töötuskindlustushüvitise näol, mida makstakse töötutele, kes on taotlenud vähenenud töövõime või töövõimetuse kindlustusjuhtumi tõttu seadusjärgsest pensioni- või õnnetusjuhtumikindlustusest hüvitise määramist, kuni nende taotluse suhtes otsuse tegemiseni selle hüvitise ettemaksena nii, et hiljem tasaarvestatakse ettemakse nimetatud hüvitisega ning mille maksmiseks peavad olema täidetud küll töötuse ja hüvitise saamiseks nõutava ooteõiguse tingimused, mitte aga muidu töötutoetuse saamiseks täiendavalt ette nähtud tingimused — töövõime, töösoov ja valmisolek teha tööd, ning mida makstakse üksnes siis, kui võib eeldada, et konkreetsete asjaolude põhjal otsustatakse seadusjärgsest pensioni- või õnnetusjuhtumikindlustusest hüvitist maksta, on tegemist töötushüvitisega nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (1) artikli 4 lõike 1 punkti g tähenduses või invaliidsushüvitisega sama määruse artikli 4 lõike 1 punkti b tähenduses?
            
         
               2.
            
            
               Juhul kui esimesele küsimusele antud vastuse kohaselt on esimeses küsimuses nimetatud hüvitise näol tegemist töötushüvitisega määruse (EMÜ) nr 1408/71 artikli 4 lõike 1 punkti g tähenduses: Kas EÜ artikliga 39 on vastuolus siseriikliku õiguse norm, mille kohaselt peatub selle hüvitise saamise õigus — v.a juhul kui töötu taotlusel makstakse talle mõjuvatel põhjustel kuni kolm kuud makstavat leevendushüvitist — kui töötu elab välismaal (teises liikmesriigis)?
            
         
      (1)  EÜT L 149, lk 2; ELT eriväljaanne 01/05, lk 35.